Modiwl: ECAD7003C – Ble ydw i’n addysgu?
Teitl: Sut mae ysgol yn datblygu un agwedd ar ei Chynllun Datblygu Ysgol: adroddiad sy’n adfyfyrio’n feirniadol ar y camau gweithredu, yr effaith a’r sylfaen dystiolaeth.
Rhif Myfyriwr: 2203253
Targedau 
1. Defnyddio amrywiaeth o ffynonellau ac osgoi gorddibynnu ar un neu ddwy ffynhonnell. Rwyf wedi darllen nifer o ffynonellau, yn cynnwys amrywiaeth o lyfrau, erthyglau a pholisïau. Rwyf wedi ceisio eu trin yn gyfartal ac osgoi gorddibynnu ar rai ohonynt.
Rhagarweiniad
Bwriad yr aseiniad yma yw dadansoddi beth yw pwrpas Cynllun Datblygu Ysgol (CDY), gan edrych yn benodol ar sut mae un ysgol wedi gweithio i ddatblygu un agwedd o’i CDY.  Bydd yr aseiniad yn canolbwyntio ar os yw’r dull a ddilynwyd gan yr ysgol ag arsylwir yn gyson ag argymhellion llenyddiaeth, yn ogystal ag adfyfyrio ar effeithiolrwydd gweithredu un agwedd o’r CDY.
Yr ysgol ag arsylwir yw Ysgol A, sef ysgol cyfrwng Cymraeg yn Ne Cymru (Estyn, 2015), gyda thua 200 o ddisgyblion (Ysgol A, 2022a). Y canran o ddisgyblion sydd yn derbyn prydau bwyd am ddim yw 20%, sydd yn agos i’r cyfartaledd cenedlaethol sef 22.9% (Llywodraeth Cymru, 2021b).

Adolygiad llenyddiaeth
System gylchol gyda phedwar cam yw CDY (Llywodraeth Cymru, 2014). Y cam cyntaf yw hunanwerthuso, ble mae’r ysgol yn adfyfyrio ei berfformiad ac yn penderfynu ar feysydd o gryfder a’r rhai sydd angen gwella (Llywodraeth Cymru, 2014). Adnabyddir Estyn (2020) bod ymarfer effeithiol yn golygu cynnwys holl aelodau staff yr ysgol yn y proses yma fel eu bod yn cyfrannu at ddatblygiad yr ysgol, yn ogystal â manteisio ar gyfleoedd i ddatblygu’n broffesiynol trwy dreialu addysgeg newydd wrth weithredu’r CDY. Dylai’r hunanwerthuso cael ei seilio ar dystiolaeth, a dylai’r ysgol meddwl am sut y mae’r dysgwyr yn symud ymlaen trwy’r camau cynnydd, ac os yw cyrhaeddiad y dysgwyr yn cwrdd â disgwyliadau’r ysgol a’r cwricwlwm cenedlaethol  (Llywodraeth Cymru, 2021a). Gall ddefnyddio data rhifol o ganlyniadau asesiadau wrth hunanwerthuso, ond dylai hwn fod er mwyn codi cwestiynau, nid ar gyfer gwneud beirniadaeth, a gall data ansoddol bod yr union mor ddefnyddiol (Llywodraeth Cymru, 2021a). Wrth hunanwerthuso, mae angen ystyried tystiolaeth er mwyn penderfynu os yw’r ysgol wedi cwrdd â thargedau blaenorol, ac os na, y rhesymau dros hyn (Llywodraeth Cymru, 2014).
Yr ail gam yw cynllunio strategol, ble y mae angen i’r ysgol blaenoriaethu ei meysydd datblygu yr adnabuwyd wrth hunanwerthuso (Llywodraeth Cymru, 2014). Y pennaeth bydd yn arwain y proses yma, ond dylai’r holl lywodraethwyr a rhanddeiliaid yr ysgol, megis staff, dysgwyr a rhieni fod yn rhan ohono (Llywodraeth Cymru, 2014). Adnabyddir Estyn (2019a) rôl bwysig llywodraethwyr o ran datblygu’r CDY, ac maent yn hyrwyddo ymrwymiad ysgol at eu cynnwys o fewn hunanwerthuso, blaenoriaethu, a gweithredu’r CDY. Yn ogystal â hon, hyrwyddir Estyn (2018) proses sydd yn galluogi llais y disgybl i fod yn rhan o ddatblygu CDY, trwy ddewis llysgenhadon ymysg y disgyblion sydd yn cynnig syniadau er mwyn creu fersiwn o’r CDY sydd yn addas i blant eu ddeall.
Unwaith i’r ysgol penodi blaenoriaethau, dylai’r ysgol datblygu meini prawf llwyddiant ar gyfer pob blaenoriaeth, a phenodi staff ac adnoddau addas ar eu cyfer, er mwyn gallu symud ymlaen at y trydydd cam o weithredu’r cynllun (Llywodraeth Cymru, 2014).
Y cam olaf yw adolygu effaith, a dylsir hon digwydd ar wahanol adegau trwy gydol y flwyddyn ysgol, ac unwaith eto ar ddiwedd y flwyddyn mewn cyfarfod ffurfiol (Llywodraeth Cymru, 2014).  Awgrymir y gall hon ddigwydd trwy gynnal adolygiadau grŵp rheolaidd, sydd yn cynnwys staff a llywodraethwyr yr ysgol, gan ddefnyddio gôd lliw er mwyn adnabod pa gamau gweithredu sydd eisoes wedi eu gwneud, a pha rhai sydd angen weithredu’n bellach (Estyn, 2020). Bydd y cyfarfod ar ddiwedd y flwyddyn yna’n arwain at hunanwerthuso, ac yn ailddechrau’r proses o greu’r CDY ar gyfer y flwyddyn ganlynol.
Dewiswyd canolbwyntio ar flaenoriaeth o CDY Ysgol A ynglŷn â lles y dysgwyr, gyda ffocws penodol ar greu cysylltiadau gwell rhwng yr ysgol a’r rhieni. Os yw ysgol eisiau gwella cyrhaeddiad academaidd ei disgyblion, mae angen iddynt yn gyntaf canolbwyntio ar hapusrwydd a lles y disgyblion (Bethune, 2018). Wrth ystyried pwysigrwydd lles o fewn ysgolion, dywed Bates & Boren (2019) y dylai athrawon cael agwedd ble maent yn gofalu am eu dysgwyr ac eisiau beth sydd orau iddynt nawr ac yn y dyfodol, a dylai hon fod wrth wraidd ein rôl fel addysgwyr.  Awgrymir Bethune (2018) y dylem hyrwyddo lles plant o fewn ysgolion fel y gallent ddysgu sut i ofalu am eu hun ac eraill, a datblygu’r gallu i wynebu unrhyw heriau a wynebir yn  y dyfodol.
Ceir saith blaenoriaeth o ran lles o fewn polisi Cymreig, a dylem weithio ar y blaenoriaethau yma yn ysgolion (Llywodraeth Cymru, 2015). Y blaenoriaethau sydd a’r perthnasedd fwyaf o fewn ysgolion yw; hyrwyddo Cymru sy’n fwy iach, sydd yn gwella lles corfforol a meddyliol, ac adeiladu Cymry fwy cyfartal ble y gall pawb cyrraedd eu lawn botensial, beth bynnag yw eu cefndir (Llywodraeth Cymru, 2015). Wrth ddatblygu dull ysgol gyfan tuag at les, nodir hefyd fod rhieni yn bartneriaid allweddol wrth gefnogi hon, a sicrhau fod negeseuon cyson yn cael eu darparu adref hefyd (Llywodraeth Cymru, 2021).
Cefnogir polisïau Cymreig ymgysylltiad rhieni ag ysgolion er mwyn gwella lles disgyblion a lleihau’r bwlch cyrhaeddiad (Llywodraeth Cymru, 2016). Ceir nifer o fanteision o hyrwyddo ymgysylltiad rhieni, gyda’r llenyddiaeth yn awgrymu y gall gwella cyrhaeddiad dysgwyr ar gyfartaledd o 30% (Fan & Chen, 2001), yn ogystal â gwella boddhad a hapusrwydd dysgwyr (OECD, 2017), cynyddu eu cymhelliant a lleihau problemau ymddygiad (Bucker et al, 2018). Ni ddylsir tanamcangyfrifo maint effaith cyfoethogi ymgysylltiad rhieni, gyda Harris & Goodall (2008) yn awgrymu y mae hon yw un o’r strategaethau gwella ysgolion fwyaf pwerus sydd gennym, gydag effaith fwy ar gyrhaeddiad plant na cheir o ganlyniad i’w gefndir economaidd-gymdeithasol na’u ethnigrwydd.
Ceir nifer o awgrymiadau ymarferol ynglŷn â chynyddu ymgysylltiad rhieni, yn cynnwys defnyddio amrywiaeth o ddulliau cyfathrebu, trefnu nifer o ddigwyddiadau a gweithgareddau rheolaidd i rieni, a chynnig cyfleoedd i leisiau rhieni cael eu clywed gan yr ysgol (Llywodraeth Cymru, 2016). Ystyrier eu bod yn ymarfer effeithiol i greu cysylltiadau teuluol o fewn ysgolion, gydag Estyn (2019) yn hyrwyddo astudiaeth achos ble mae swyddogion ymgysylltiad teuluol yn hwyluso cysylltiadau rhwng ysgolion ac asiantaethau allanol, yn ogystal â  chynnal gweithdai i rieni ar ymddygiad. O fewn astudiaeth achos arall, ceir ysgol gyda chanran uchel o ddisgyblion yn derbyn prydau bwyd am ddim a oedd yn trefnu sesiynau cymorth a boreau coffi i rieni, gyda’r rhieni yna yn teimlo’n fwy cyfforddus i droi at yr ysgol pan fod angen cymorth arnynt yn y dyfodol, sydd yn creu effaith cadarnhaol ar les y plant (Estyn, 2023).
Gall fod yn anoddach i ymgysylltu â rhieni plant o gefndiroedd difreintiedig, a dylsir sicrhau bod ymgysylltiad y rhieni yma yn ystyrlon, gan ddarparu cyfleoedd buddiol iddynt i ymgysylltu, megis cymorth ymarferol neu atgyfeiriadau at asiantaethau cymorth allanol (Hanafin & Lynch, 2002). Hyrwyddir dull amlasiantaethol gan bolisïau Cymreig, gyda’r awgrym y dylai ysgolion gwneud yr atgyfeiriadau angenrheidiol tu fas i’r ysgol (Llywodraeth Cymru, 2016). Dylsir sicrhau fod y neges fod pob rhiant yn bwysig yn glir, gyda strategaethau gwahaniaethol i ymgysylltu gydag amrywiaeth eang ohonynt (Harris & Goodall, 2008). Dylsir cynnig cyfleoedd hyfforddiant i rieni, wedi'u teilwra i'w hanghenion penodol, er mwyn helpu i oresgyn unrhyw rwystrau i ddysgu a brofwyd gan eu plant.
Caiff gweithredoedd rhieni adref er mwyn ymgysylltu ag addysg eu plant effaith fwy nag ymgysylltiad rhieni ar safle’r ysgol (OECD, 2017; Harris & Goodall, 2008). Felly, dylsir canolbwyntio ar ddarparu’r wybodaeth angenrheidiol i rieni er mwyn iddynt fod yn ymwybodol o sut i hyrwyddo perthnasau ac arferion iach adref, a hefyd sut i gynnal trafodaethau cadarnhaol gyda’u plant ynglyn â’u haddysg (OECD, 2017).

Datblygu pwynt gweithredu
Yn Ysgol A, ceir adolygiad blynyddol o’r CDY yn ystod tymor yr haf, a’r uwch tîm rheoli bydd yn mynychu’r cyfarfod sydd yn cynnwys arweinwyr pynciau yn ogystal â’r rhai sydd â chyfrifoldebau ehangach megis anghenion dysgu ychwanegol a’r swyddog lles (Athro A, 2023, pers. comm, Mawrth 14eg). Mi fydd pob aelod o’r tîm yn cymryd cyfrifoldeb dros un agwedd o’r CDY sy’n berthnasol i’w rôl, a bydd pob un wedi adfyfyrio ar yr agwedd yma yn unigol cyn y cyfarfod, trwy edrych dros y gweithgareddau monitro a ddigwyddodd dros y flwyddyn (Athro A, 2023, pers. comm, Mawrth 14eg). Mae’r proses yma’n debyg i un ag adnabyddir gan Estyn (2017) wrth ystyried hunanwerthuso effeithiol, ac felly yn dystiolaeth fod dull Ysgol A yn unol ag arfer da.
Bydd yr uwch dim wedi ystyried tystiolaeth megis adborth a rhannwyd gan athrawon a disgyblion yn ystod trafodaethau, data o asesiadau disgyblion, arsylwadau dysgu ac addysgu, craffu ar lyfrau disgyblion, ac arsylwadau o ddisgyblion tu allan i wersi (Athro A, 2023, pers. comm, Mawrth 14eg). Mae’r dadansoddiad yma o’r data yn gyson ag arfer ag argymhellir, gan ei bod yn ystyried data rhifol yn ogystal â data ansoddol, fel yr awgrymir gan Lywodraeth Cymru (2021a).  
Yn dilyn yr adolygiad o’r CDY presennol, mi fydd yr uwch dim rheoli yn defnyddio’r wybodaeth yma i greu blaenoriaethau ar gyfer y flwyddyn academaidd nesaf trwy gynllunio’n strategol (Athro A, 2023, pers. comm, Mawrth 14eg), sydd hefyd yn dilyn y proses yr awgrymir gan Lywodraeth Cymru (2014). Yn Ysgol A, maent yn creu un flaenoriaeth yn seiliedig ar ddysgu ac addysgu, hynny yw, datblygiadau i’r cwricwlwm, yn ogystal ag un yn seiliedig ar lais y disgybl a’u dymunon nhw ynglyn â gwelliannau i’w bywyd ysgol (Athro A, 2023, pers. comm, Mawrth 14eg). Datblygir y blaenoriaethau eraill gan ystyried y blaenoriaethau cenedlaethol sef codi safonau rhifedd a llythrennedd, a lleihau effaith tlodi ar gyrhaeddiad disgyblion (Llywodraeth Cymru, 2014). Dengys hon fod yr ysgol yn datblygu eu blaenoriaethau yn seiliedig ar arweiniad y llywodraeth.
Er bod Ysgol A yn defnyddio gwybodaeth a rhannwyd gan randdeiliaid megis athrawon a disgyblion wrth ddatblygu’r CDY, nid yw’r unigolion yma yn rhan uniongyrchol o’r cyfarfodydd na’r proses o ddatblygu blaenoriaethau (Athro A, 2023 pers. comm, Mawrth 14eg). Gwelir hon fel gwendid i’r proses, gan fod yna manteision clir o ganlyniad i gynnwys rhanddeiliaid, gan eu bod yn gallu cynnig safbwynt unigryw, ac awgrymir fod disgyblion a rhieni ar frig y rhestr o bobl gall gwneud cyfraniadau gwerthfawr (Brighouse & Woods, 1999). Adnabyddir eu bod hi’n bositif bod llais y disgybl yn cael ei ystyried wrth ddatblygu cynllun gweithredu, ond gall y proses cael ei gryfhau trwy gynnwys y rhieni.  Gydag Estyn (2018) yn awgrymu dylai pob aelod o staff fod yn rhan o’r proses hunanwerthuso, mae hi’n bositif bod Ysgol A yn casglu barn athrawon cyn iddynt gynnal eu cyfarfod blynyddol. Bydd modd gwella safon y proses trwy ymgynghori â staff cefnogol, gan eu bod yn gallu cynnig safbwyntiau gwahanol.  
Ar ôl i’r uwch dim rheoli llunio’r CDY newydd trwy benderfynu ar flaenoriaethau a chynllun gweithredu gyda meini prawf llwyddiant, ceir hon ei gyflwyno i’r pennaeth, ac ef bydd yn gyfrifol am wirio a chymeradwyo’r ddogfen (Athro A, 2023, pers. comm, Mawrth 14eg). Rhoddir copi o’r CDY gorffenedig i’r llywodraethwyr a bydd cyfarfod i drafod y ddogfen a sicrhau eu dealltwriaeth o flaenoriaethau’r flwyddyn ganlynol (Athro A, 2023, pers. comm, Mawrth 14eg). Gall y llywodraethwyr chwarae rôl mwy canolog i’r broses, gydag Estyn (2019a) yn rhannu esiampl o astudiaeth achos ble roedd y llywodraethwyr mewn un ysgol yn gwneud cyfraniadau sylweddol nid yn unig wrth ddatblygu’r blaenoriaethau, ond hefyd wrth eu gweithredu. Nid yw hon yn digwydd yn Ysgol A ac felly, mae modd gwneud gwelliannau yn y maes yma.
Rhoddir crynodeb o’r CDY i rieni’r ysgol, a rhannir y ddogfen gyfan gyda holl aelodau staff yr ysgol, a cheir drafodaeth am y ddogfen yn ystod cyfarfod staff ar ddechrau’r flwyddyn academaidd (Athro A, 2023, pers. comm, Mawrth 14eg)
Trwy gydol y flwyddyn, ystyrier y CDY fel dogfen weithredol, sydd yn gyson â safbwynt Llywodraeth Cymru (2014) ynglyn a natur y ddogfen. Mi fydd gwahanol aelodau o’r uwch dim rheoli yn gyfrifol am flaenoriaethau unigol, a bydd disgwyl iddynt adfyfyrio yn gyson ar gynllun weithredu’r blaenoriaeth ac ystyried os oes angen gwneud newidiadau neu ychwanegiadau iddo (Ysgol A, 2022b). Er enghraifft, bydd swyddog iechyd a lles yr ysgol yn gyfrifol am y flaenoriaeth ynglyn â lles, a nhw fydd yn gyfrifol am wirio’r cynnydd yn ystod y flwyddyn (Athro A, 2023, pers. comm, Mawrth 14eg).
Mi fydd yr uwch dim rheoli yn cwrdd ar ddiwedd pob tymor er mwyn dadansoddi’r meini prawf llwyddiant o dan bob blaenoriaeth, ac yn defnyddio côd lliw er mwyn dangos lefel y cynnydd tuag at bob nod (Athro A, 2023, pers. comm, Mawrth 14eg), sydd yn dilyn arfer da ag argymhellir gan Estyn (2020). Fel rhan o’r adolygiad blynyddol ar ddiwedd tymor yr haf, bydd y proses yn ailddechrau gyda’r tîm yn adfyfyrio’n ddyfnach ar y cynllun er mwyn datblygu CDY ar gyfer y flwyddyn nesaf. Mae hyn yn cyd-fynd ag arweinyddiaeth Llywodraeth Cymru (2014) sydd yn hyrwyddo datblygiad y CDY fel proses cylchol.

Adfyfyrio a gwerthuso
Un flaenoriaeth dewiswyd gan Ysgol A oedd datblygu a gweithredu ymagwedd ysgol gyfan tuag at les ac iechyd meddyliol (Ysgol A, 2022b). Y rheswm dros ddewis y flaenoriaeth yma oedd o ganlyniad i’r ysgol yn adnabod bod iechyd meddyliol da yn gallu cael effaith cadarnhaol ar feysydd eraill o ddysgu yn ogystal â gallu’r dysgwyr i fwynhau a chyfrannu’n llawn at bob agwedd o’u fywyd ysgol, ac yn ogystal â hyn, roedd yr ysgol newydd symud i safle newydd mewn ardal fwy difreintiedig, ac felly roeddent yn ymwybodol o’r tebygolrwydd y bydd gan y dysgwyr yn yr ardal yma fwy o anghenion ynglyn â’u lles (Ysgol A, 2022b).
Ceir pum prif bwynt gweithredu fel rhan o’r flaenoriaeth, a’r cyntaf o’r rhain yw datblygu cynllun ‘Teulu Hapus’ er mwyn gwella cyswllt adref a chreu partneriaeth gydweithredol gyda rhieni (Ysgol A, 2022b). Pwyntiau gweithredu arall oedd trefnu hyfforddiant ‘Thrive’ ar gyfer un aelod o staff, i ail-ymweld a chynllun ymddygiad yr ysgol, ac i ddatblygu gweithrediad hawliau’r plant fel rhan o’r cwricwlwm (Ysgol A, 2022b).
Gan fod y cynllun weithredu yma yn un eang, bydd ffocws ar gynllun ‘Teulu Hapus’. Mae Ysgol A yn sicrhau bod yna dulliau dibynadwy o gyfathrebu gyda rhieni, gan ddefnyddio ap ‘Seesaw’ (Ysgol A, 2022b).  Yn ogystal â hon, mae’r disgyblion sydd yn cael eu hadnabod fel y rhai mwy bregus yn cael eu monitro’n agos, gyda chyswllt ffôn reolaidd yn cael ei wneud gyda’r rhieni er mwyn adnabod unrhyw ofidion mor gynnar ag sy’n bosib, ac archwilio llwybrau posib ar gyfer cefnogi’r plentyn (Athro A, 2023, pers. comm, Mawrth 14eg), . Fel yr argymhellir gan Lywodraeth Cymru (2016) mae hi’n bositif fod Ysgol A yn cynnig amrywiaeth o ddulliau cyfathrebu. Mae’r cyswllt ffôn yn sicrhau fod y teuluoedd sydd angen fwyaf o gymorth yn gallu cael ymgysylltiad ystyrlon â’r ysgol, gan fod yna risg fwy o weld ymgysylltiad ymylol yn unig ymysg y teuluoedd yma, heb gynnig y math cywir o gymorth iddynt (Hanafin & Lynch, 2002).
Trefnwyd sesiynau wythnosol yn Ysgol A i rieni gyda chyfleoedd anffurfiol iddynt fynychu boreau coffi ac ymgysylltu â rhieni eraill ac athrawon, a  bydd y Gwasanaeth Ymyrraeth Gynnar yn bresennol, er mwyn i rieni gallu gofyn am gymorth os oes angen mewn amgylchedd dibwys (Athro A, 2023, pers. comm, Mawrth 14eg). Ceir hefyd cyfleoedd i ymgysylltu â sesiynau cymorth gydag Ymarferydd Iechyd a Lles Emosiynol o’r sir, a bydd y sesiynau yn delio a phroblemau a godwyd gan y rhieni megis ymddygiad, dicter, gorbryder a hunan barch (Ysgol A, 2022b). Gall unrhyw riant mynychu’r sesiynau, ond bydd swyddog lles yr ysgol hefyd yn dod a’r sesiynau i sylw unrhyw riant maent yn ymwybodol bydd yn elwa ohonynt, o ganlyniad i’r wybodaeth sydd ganddynt am y plentyn a’i deulu (Athro A, 2023, pers. comm, Mawrth 14eg). Mae’r cynllun cymorth yma yn adnabod yr argymhelliad y dylai ysgolion dilyn dull amlasiantaethol tuag at y problemau a wynebir gan deuluoedd, yn enwedig gan fod Ysgol A mewn ardal difreintiedig (Hanafin & Lynch, 2002; Llywodraeth Cymru, 2016). Mae’r gwasanaeth cymorth yma hefyd yn dilyn arfer da yn yr achosion a drafodwyd uchod (Estyn, 2019b, 2023).
Cynigir Siop Ailgylchu gan Ysgol A, ble gall rhieni cyfrannu a chyfnewid eitemau o ddillad, gwisg ysgol a chit ymarfer corff, gyda sesiynau cyfnewid penodol yn cael eu drefnu cyn digwyddiadau megis Diwrnod y Llyfr neu ddiwrnod siwmperi Nadolig, er mwyn sicrhau bod plant ddim yn colli mas ar y profiadau yma o ganlyniad i ddiffyg arian (Athro A, 2023, pers. comm, Mawrth 14eg). Mae hon yn ddull positif o gynnig cymorth ymarferol i rieni sydd yn dioddef o drafferthion ariannol, ac yn gallu lleihau effaith anfantais ar les y plant. Mae hon yn mynd i’r afael yn effeithiol ag amcan Llywodraeth Cymru (2015) o sicrhau fod pob plentyn yn gallu cyrraedd ei lawn botensial, beth bynnag ei gefndir.
Er mwyn datblygu nod yr ysgol o ran ymgysylltu â rhieni yn bellach, mae modd i’r ysgol cynnig well cyfleoedd i rieni i ymgysylltu’n benodol gydag addysg eu plant. Ceir dystiolaeth bod rhieni sy’n cymryd diddordeb yn addysg eu plant trwy eu hannog a’u gefnogi’n gyson, a gofyn cwestiynau ynglyn â bywyd ysgol, yn gallu cael effaith cadarnhaol ar hapusrwydd plant (OECD, 2017). Er bod Ysgol A yn trefnu nosweithiau rhieni ac adroddiadau (Athro A, 2023, pers. comm, Mawrth 14eg), mae modd iddynt ymestyn hon trwy gynnig sesiynau cymorth i rieni er mwyn helpu iddynt deal y manteision yma a chynnig syniadau ynglyn â sut i gefnogi addysg eu plentyn o’r cartref.

Casgliad
Amlygir yr aseiniad yma pa mow bwysig yw hi i ysgolion sicrhau bod CDY effeithiol n ei le, yn cynnwys system effeithiol i ddilyn er mwyn ei datblygu, adolygu ac addasu (Llywodraeth Cymru, 2014). Trwy ddadansoddi'r proses a ddilynwyd gan Ysgol A, datblygwyd dealltwriaeth ddyfnach o rolau arweinyddol o fewn ysgolion, a sut i’w gefnogi fel aelod o staff addysgu yn yr ysgol, sydd yn datblygu’r safon broffesiynol o ‘gefnogi rolau arweinyddol ffurfiol’ (Llywodraeth Cymru, 2015).
Hefyd, pwysleisir y llenyddiaeth yr ystyriwyd pwysigrwydd datblygu safonau lles disgyblion fel sylfaen o fewn ysgolion er mwyn galluogi cynnydd mewn ardaloedd arall o’r cwricwlwm (Bethune, 2018; Bates & Boren, 2019; Fan & Chen, 2001). Ceir effaith cadarnhaol ar fy ngweledigaeth i fel athro yn y dyfodol, o ganlyniad i ddatblygu ymwybyddiaeth bellach o’r problemau y gall disgyblion fod y neu wynebu tu fas i’r ysgol,  a bydd ffocws ar ddatblygu perthnasoedd cadarn gyda disgyblion a rhieni er mwyn hybu lles y disgyblion yn flaenoriaeth wrth ystyried yr ymchwil perthnasol (Harris & Goodall, 2008; Hanafin & Lynch, 2002). Datblygir y safonau proffesiynol ‘cynnwys partneriaid mewn dysgu’ a ‘deilliannau dysgu a lles’ wrth ddilyn y dull yma (Llywodraeth Cymru, 2015).

